als_Latn dik_Latn sag_Latn
Në vitin 2011, kur në Egjipt nisi revolucioni, Bahia Shehab doli në rrugët e Kairos me një spraj në dorë, e vendosur për të dhënë një mesazh: Jo, 1000 herë jo! Jo ndaj pushtetit ushtarak, jo ndaj dhunës, jo ndaj diktaturës dhe jo ndaj dhunës së grave!
Artistja, dizenjuesja dhe historiania egjiptiane nisi të interesohej sesi fjala “jo” në kaligrafinë arabe gjente hapësirë për t’u shkruar në 1000 forma. Ajo e bëri këtë zbulim në një ekspozitë të vitit 2010, ku nderohej 100-vjetori i artit arab në Europë.
Pas kësaj, Bahia krijoi një sërë punimesh në grafit, që u frymëzuan pikërisht nga 1000 mënyrat me të cilat shkruhet “jo”. Që prej atij momenti, punimet e saj shfaqen në galeri dhe rrugë të shumta në të gjithë botën. Në një intervistë për CNN, ajo tregon se iu desh shumë punë të gjente 100 jo-të. Dhe se për këtë gjë kishte kërkuar nëpër arkiva për më shumë se një vit. Muze, libra dhe materiale nga vende nga e gjithë bota.
“Ishte surprizuese. Mendoja se do e kisha shumë të vështira të gjeja 1000 “jo” në forma të ndryshme, por pastaj zbulova që në fakt kishte më shumë se 1000 të tilla.”-tregon artistja egjiptiane.
Kjo iniciativë i dha Bahia-s çmimin Sharjah të UNESCO-s për kulturën arabe, duke e pozicionuar si gruan e parë arabe që nderohet me një çmim të tillë.
Burimi: CNN
als_Latn als_Latn als_Latn als_Latn als_Latn als_Latn